جھرمٹی سر درد

کلسٹر سر درد یا جھرمٹی سردرد (سی ایچ) ایک اعصابی عارضہ ہے جس کی خصوصیت سر کے ایک طرف، عام طور پر آنکھ کے ارد گرد شدید درد ہوتی ہے۔  اس کی علامات میں اکثر آنکھوں میں پانی بھرنا، ناک بند ہونایا متاثرہ طرف آنکھ کے گرد سوجن ہونا شامل ہے۔  یہ علامات عام طور پر 15 منٹ سے 3 گھنٹے تک رہتی ہیں۔  حملے اکثر ایسے جھرمٹ میں ہوتے ہیں جو عام طور پر ہفتوں یا مہینوں تک اور کبھی کبھار ایک سال سے زیادہ ہوتے ہیں۔ 

اس عارضہ کی وجہ نا معلوم ہے۔  خطرے کے عوامل میں تمباکو کے دھوئیں کی نمائش کے اثرات کی تاریخ اور حالت کی خاندانی تاریخ شامل ہے۔  ایسی چیزیوں کا سامنا جو حملوں کا سبب بن سکتی ہیں میں الکحل ، نائٹروگلسرین اور ہسٹامین شامل ہیں۔  یہ ٹرائیجیمنل آٹونومک سیفلالجیاس قسم کا سر درد کا ایک بنیادی عارضہ ہے۔  تشخیص علامات پر مبنی ہوتی ہے۔ 

عارضہ کے علاج کے طور پر تجویز کردہ انتظام میں طرز زندگی میں تبدیلیاں شامل ہیں جیسے کہ ممکنہ محرکات سے بچنا۔  شدید حملوں کے علاج میں آکسیجن یا تیز عمل کرنے والا ٹرپٹان شامل ہے۔   حملوں کی تعدد کو کم کرنے کے لیے جو اقدامات تجویز کیے گئے ہیں ان میں اسٹیرایڈ انجیکشن ، سیوامائیڈ یا ویراپامیل شامل ہیں۔   اگر دیگر اقدامات موثر نہ ہوں تو کبھی کبھار اعصابی محرک یا سرجری استعمال کی جا سکتی ہے ۔ 

کلسٹر سر درد زندگی کے کسی موڑ پر عام آبادی کے تقریباً 0.1 فیصد اور کسی بھی سال میں 0.05 فیصد کو متاثر کرتا ہے۔  یہ عام طور پر 20 سے 40 سال کی عمر کے درمیان ہوتا ہے۔  مرد عورتوں کے مقابلے میں تقریباً چار گنا زیادہ متاثر ہوتے ہیں۔  کلسٹر سر درد کا نام سر درد کے حملوں (کلسٹرز) کے گروپوں کی موجودگی کے لیے رکھا گیا ہے۔  انھیں "خودکش سر درد" بھی کہا گیا ہے۔ 

 حوالہ جات 

زمرہ:Translated from MDWiki